**Nimeni nu stie**

*Vindiana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nimeni nu ştie că eu te iubesc…

Doar sufletul meu singur şi mut…

Tu n-ai simţit pleoapa nopţii de lut

Cum ȋmi sperie visul cu râsu-i grotesc ?

Ea râde de mine ca de-un clovn obosit...

Tristă paiaţă cu glas răguşit...

Nu mă lasă să dorm, perna-i de piatră,

Şi-n ȋntuneric, câinii mă latră…

Nimeni nu ştie ca eu te iubesc…

Numai tăceri – răstigniri pe pereţi…

Tablouri de apă aşteptând dimineţi

Să-mi spele cu rouă plânsu-mi prostesc…

Dureri agăţate-n cuiere de ceară

Se aprind lumânări, dulce povară…

Ea se ascunde ȋn colţuri de casă,

Ruină de dor peste gânduri rămasă…

Nimeni nu ştie ca eu te iubesc…

Doar ruga-mi fierbinte…ca tu să-nţelegi,

C-ale tale sunt nopţile mele ȋntregi…

Spune-mi, te rog, ce să fac să m-opresc ?…